CELEX: E2019J0006
Language: sl
Date: 2020-05-04 00:00:00
Title: Sodba Sodišča z dne 4. maja 2020 v zadevi E-6/19 Kazenski postopek zoper H in I (Uredba (ES) št. 561/2006 – Člen 13(1)(m) – Specializirana vozila za prevažanje denarja in/ali dragocenih predmetov – Prazne vožnje – Spremljevalna vozila) 2020/C 283/04

27.8.2020   
            
            
               SL
            
            
               Uradni list Evropske unije
            
            
               C 283/4
            
         
      SODBA SODIŠČA
      z dne 4. maja 2020
      v zadevi E-6/19
      Kazenski postopek zoper H in I
      
         
            (Uredba (ES) št. 561/2006 – Člen 13(1)(m) – Specializirana vozila za prevažanje denarja in/ali dragocenih predmetov – Prazne vožnje – Spremljevalna vozila)
         
      
      (2020/C 283/04)
      V zadevi E-6/19, Kazenski postopek zoper H in I – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo Knežje višje sodišče (Fürstliches Obergericht) v zvezi z razlago Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 – je Sodišče Efte v sestavi: predsednik Páll Hreinsson ter sodnika Per Christiansen (sodnik poročevalec) in Bernd Hammermann 4. maja 2020 izdalo sodbo, katere izrek se glasi:
      
                  1.
               
               
                  
                              (a)
                           
                           
                              Izjema za prevoz s specializiranimi vozili za prevažanje denarja in/ali dragocenih predmetov v skladu s členom 13(1)(m) Uredbe (ES) št. 561/2006 se mora uporabljati tudi za prazne vožnje, torej vožnje, ki se opravijo pred natovarjanjem in po raztovarjanju takih vozil.
                           
                        
                              (b)
                           
                           
                              Spremljevalno vozilo je zajeto z izjemo iz člena 13(1)(m) Uredbe (ES) št. 561/2006, če je spremljevalno vozilo sestavni in nujni del prevoza denarja in/ali dragocenih predmetov, ki ga opravlja specializirano vozilo.
                           
                        
            
                  2.
               
               
                  Če so sporne vožnje opravljala specializirana vozila za prevoz denarja in/ali dragocenih predmetov na ozemlju drugih držav EGP, navedene države EGP pa so odobrile izjemo v skladu s členom 13(1)(m) Uredbe (ES) št. 561/2006 in so izpolnjeni vsi posamezni pogoji za take izjeme, se kazni iz člena 19 Uredbe (ES) št. 561/2006 ne smejo naložiti, niti niso potrebne ali sorazmerne, saj ni prišlo do nobene kršitve.
               
            
                  3.
               
               
                  Člen 6(5) Uredbe (ES) št. 561/2006 ne zahteva, da mora voznik specializiranega vozila za prevoz denarja in/ali dragocenih predmetov zabeležiti čas iz člena 4(e) Uredbe (ES) št. 561/2006 ter čas, porabljen za vožnjo, kot „drugo delo“, če je država EGP odobrila izjemo iz člena 13(1)(m) Uredbe (ES) št. 561/2006.